
A magyar-osztrák államhatár ingázóforgalmának elemzése 

Kulcsszavak: Határközlekedés, ingázás, kishatárforgalom, regionális
TDK dolgozatomban a határon átnyúló közlekedési kapcsolatok jellemzői (stb.) és a régió jellemzői (lakosság, turizmus, egy stb.) közötti kapcsolatot modellezem, ami alapján meghatározhatók a közlekedési szolgáltatás fejlesztési irányai a térség gazdaságának javítása érdekében. Az irodalomkutatás során áttekintem a korábbi kutatások eredményeit, valamint megvizsgálom és értékelem az európai határmenti régiókban a közlekedési hálózatot és közösségi közlekedést, ami alapján meghatározom a lejobb gyakorlatokat és azok alkalmazhatóságának a feltételeit.
A modellezés során meghatározom a régiókat és a közlekedési hálózatot leíró jellemzőket. Hipotézisem, hogy a legfontosabb jellemzők: közúti átkelőhelyek száma, közösségi közlekedés szolgáltatási minősége, tarifarendszer, utazási idő, valamint a lakosságszám, jogszabályi környezet, nyelvtudás és az egy főre jutó GDP. Összehasonlítom a határmenti régiókatat más határmenti, valamint nem határmenti régiókkal és adatot gyűjtök az határátkelők forgalmáról. Regresszió analízist végzek, hogy megállapítsam a jellemzők közötti kapcsolat jellegét és értékeljem a hipotézisemet. A kidolgozott modell alkalmazhatóságát egy esettanulmányon keresztül bemutatom. Megbecsülöm a határmenti régiók közlekedési kapcsolatának fejlesztésével elérhető gazdasági és társadalmi hatásokat.



